Jim Stengel > Events: New York 2015 | Speakers / Advertising Week
Alex Amado VP, Experience Marketing ADOBE
Nick Law Global Chief Creative Officer R/GA Meer as 100 vas ná polisieklopjag | Maroela Media
Meer as 100 vas ná polisieklopjag
Meer as 100 mense is Donderdag in hegtenis geneem tydens ŉ klopjag in die Thembelihle informele nedersetting in Lenasia buite Johannesburg.
Die klopjag is deur die Suid-Afrikaanse polisiediens, die Johannesburg-metropolisie en lede van die weermag uitgevoer.
Lt. Kay Makhubela, polisiewoordvoerder, het gesê die klopjag het 02:00 begin en gaan steeds voort. “Meer as 100 mense is tot dusver in hegtenis geneem vir die besit van dagga en gevaarlike wapens soos pangas. Ander was gesoekte verdagtes wat inhegtenisnemings ontduik het.”
Sommige verdagtes is ook in hegtenis geneem omdat hulle onwettig in die land was. Beamptes van die departement van binnelandse sake was op die toneel om hul permitte te verifieer.
Volgens Makhubela is die klopjag uitgevoer nadat inligting ontvang is dat onwettige aktiwiteite in die gebied plaasvind. Die weermag en die polisie het onlangs ook ŉ gesamentlike klopjag in Jeppestown in die Johannesburg-sakesentrum, asook in die Alexandra informele nedersetting uitgevoer.
Makhubela het gesê die polisie sal met klopjagte voortgaan in plekke waar onwettige aktiwiteite plaasvind.
Jayde Panayiotou: ‘Reuse-deurbraak’ gemaak
Ons se dankie aan die polisie en ander betrokkenis. Misdaadvoorkoming is beter as misdaadhantering (vervolging) Ons is bewus daarvan dat julle onder omstandighede selfs jul lewe op die spel plaas.
Net ‘n 100 ?!! Polisie kon maklik 1000 aankeer in dieselfde tyd, as hulle wou! Maar dankie in elk geval vir julle onbaatsugtige werk!